Diari Oficial de la Generalitat Valenciana


Sumari del DOGV 7286, del 02-06-2014 (2014/4915)

DECRET 74/2014, de 30 de maig, del Consell, pel qual s'autoritza la implantació d'ensenyaments universitaris oficials de màster en la Universitat Internacional Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4915


Data del document
:   30-05-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 74/2014, de 30 de maig, del Consell, pel qual s'autoritza la implantació d'ensenyaments universitaris oficials de màster en la Universitat Internacional Valenciana. [2014/4915]  
La Universitat Internacional Valenciana ha sol·licitat autorització per a impartir els ensenyaments universitaris oficials conduents als títols de Màster Universitari en Advocacia i Pràctica Jurídica, de Màster Universitari en Astronomia i Astrofísica, i Màster Universitari en Interpretació i Investigació Musical.  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior, en la sessió de 18 de juliol de 2013, va ser informat de la proposta d'implantació d'estos ensenyaments.  
Mitjançant sengles resolucions del Consell d'Universitats s'han verificat els plans d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés els preceptius informes.  
Per tot això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 30 de maig de 2014,  
  
  
DECRETE  
  
Article 1. Autorització d'ensenyaments  
S'autoritza la Universitat Internacional Valenciana per a implantar, en el curs 2013/2014, els ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i els efectes  
La present autorització es comunicarà al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
DISPOSICIONS ADDICIONALS  
  
Primera. Limitació del gasto  
La implantació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la conselleria competent en matèria d'universitats, i, en tot cas, haurà de ser atés amb els mitjans personals i materials de la Universitat Internacional Valenciana.  
  
Segona. Facultats d'aplicació i execució  
Es faculta la persona titular de la conselleria amb competències en matèria d'universitats, per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 30 de maig de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Màsters de la Universitat Internacional ValencianaCurs 2013-2014  
  
1. Màster Universitari en Advocacia i Pràctica Jurídica.  
2. Màster Universitari en Astronomia i Astrofísica.  
3. Màster Universitari en Interpretació i Investigació Musical.